Tasta Gandia celebra la seua tercera edició del 5 al 8 de juny
28 maig 2025

## Tasta Gandia celebra la seua tercera edició del 5 al 8 de juny28 maig 2025Última actualització: 28 maig 2025

![](../gestion/img/03b4249eec9494f7cb775e81bf86b872c094a7c8fbb91f52254aa17b65ecf542.jpg)  
  

La ciutat de Gandia es prepara per a acollir una nova edició de **Tasta Gandia**, la fira gastronòmica per excel·lència de la localitat, que tindrà lloc del 5 al 8 de juny al Moll dels Borja, en plena platja de Gandia. L'esdeveniment, organitzat per l’Ajuntament de Gandia en col·laboració amb l'Associació DestíSafor, s’emmarca enguany dins de les celebracions del **50 aniversari del Concurs Internacional de Fideuà de Gandia**, que se celebrarà el dia 5 de juny.

La regidora de Turisme, **Balbina Sendra**, ha destacat durant la roda de premsa de presentació que la gastronomia “_és un dels pilars fonamentals per a la promoció turística de Gandia, tant a nivell nacional com internacional, i Tasta Gandia és una finestra privilegiada per a mostrar al món la riquesa culinària de la ciutat_”.

L'edil també ha destacat el treball conjunt que es realitza juntament amb DestíSafor per generar nous productes gastronòmics que atraguen “_nous públics que ja tenim consolidats i a banda poder-los donar cada vegada més opcions dins dels nostres productes tradicionals, locals, treballant sempre en la singularitat gastronòmica_”.

Per la seua banda, **Gemma Hernández**, representant de DestíSafor, ha detallat la programació d’aquesta tercera edició, que inclourà showcookings en directe a càrrec de reconeguts xefs de la comarca, degustacions de productes autòctons com la **galera**, l’**albergínia listada** o la tradicional **fideuà de Gandia**, i una àmplia oferta de tapes elaborades pels restaurants locals.

Tots els plats estaran maridats amb vins, ginebres i cerveses de la Comunitat Valenciana. “_Convidem tota la ciutadania i els visitants a viure en primera persona aquesta experiència gastronòmica, cultural i festiva que hem preparat amb molt de carinyo_”, ha conclòs Hernández.

A més, els assistents podran gaudir de **tast de vins, vermuts i ginebres**, una zona d’estands de **productes artesanals** –com olis, embotits, mels o xocolates– i d’un espai gastronòmic amb propostes elaborades pels membres de la marca **DestíSafor**. Tot això es completarà amb **concerts en directe d’artistes locals**, creant un ambient festiu i lúdic per a tots els públics.

La **programació completa**, així com el **formulari per a la inscripció prèvia a les activitats amb aforament limitat**, com els showcookings i les cates, està disponible a [www.visitgandia.com](http://www.visitgandia.com/).

**L’horari** d’aquesta tercera edició de Tasta Gandia serà:  
– Dijous i divendres: de **18:00 a 02:30 hores**– Dissabte: de **11:00 a 03:00 hores**– Diumenge: de **11:00 a 19:00 hores**

### ****Programació III Fira Gastronòmica Tasta Gandia****  
****5, 6, 7 i 8 de juny de 2025 - Moll dels Borja****

  

**DIJOUS 5**Des de les 18:00h – **50 CONCURS INTERNACIONAL FIDEUÀ DE GANDIA I GASTRONOMIA**

  

**DIVENDRES 6**19:00h – **SHOWCOOKING** – Restaurant La Visteta  
20:00h – **CATA DE VI** – Bodega Rafael Cambra  
21:00h – **SHOWCOOKING a 4 mans** – Evarist Miralles & Restaurant Casa Jose  
22:00h – **CONCERT** – “Àlex Martínez & Luís el Belga”  
00:00h – **CONCERT** – Grup “Sin Comentarios”

  

**DISSABTE 7**12:00h – **SHOWCOOKING** – Restaurant La Delicà  
13:00h – **CATA DE VI** – Bodegas Arráez  
16:00h – **CONCERT** – “Marta Fornali & Luís el Belga”  
18:00h – **SHOWCOOKING** – Pastisseria Raúl & Cafès Climent  
19:00h – **SHOWCOOKING** – Restaurant El Hogar del Pescador  
20:00h – **CATA DE GINEBRA** – Gin Roders by La Clandestileria  
21:00h – **SHOWCOOKING** – Street Food by Chema Soler  
22:00h – **CONCERT** – Grup “Astro Labios”  
00:30h – **CONCERT** – Grup “Zyppy Zappers”

  

**DIUMENGE 8**12:00h – **SHOWCOOKING** – Restaurant La Cuina de Karlos Escoto  
13:00h – **CATA DE VERMUT** – 4 Xavos  
14:00h – **CONCERT** – Grup “Los Rumberos by Sonakay”  
17:00h – **CONCERT** – Grup “No Presentados”

[Twittear](https://twitter.com/share)